**Gjersrud-Stensrud** er et område på ca. 4 000 dekar som ligger i sørøstre del av bydel Søndre Nordstrand i Oslo, på grensen mot Nordre Follo kommune. 

Gjersrudhagen utgjør den nordligste delen, der det langs Enebakkveien finnes en Joker-butikk, Klemetsrud kirke med tilhørende gravlund, samt Gjersrud gård der det vinteren 2023-2024 vil bli bygget en ny skole samt skolegård. Den nye skolen vil være et midlertidig tiltak, mens Klemetsrud skole er gjenstand for en omfattende oppgradering og ombygging for å ta imot en økende elevpopulasjon. Gjersrudhagen strekker seg også videre innover Maurtuveien der det finnes en dyreklinikk nær kirken, samt ca 20 boliger. før veien går over til å være gang/sykkelsti ved det gamle riggområdet til Bane NOR. Bebyggelsen i Maurtuveien er gamle trehus ca 100-150 år gamle, beliggende i et område som stort sett er urørt siden Klemetsrud-filmen ble filmet på 1950-tallet. Fortelleren i filmen er Thorkil Aschehoug, som fortsatt eier Maurtuveien 2.

Stensrud utgjør den østlige delen, der småindustri ligger langs Enebakkveien i den nordlige delen av Stensrud, mens Stensrudvann med badeplass og paintball-arena ligger mot sør. 

Åsland utgjør den sørlige delen av Gjersrud-Stensrud, der hullet etter et gammelt pukkverk samt en elvedal er fylt med løsmasser fra tunnelboring av den nye Follobanen. Riggområdet til Bane NOR ble fjernet i første halvdel av 2023, men haugene av løsmasser ruver fortsatt i landskapet etter at Bane NOR forlot området. 

Gjersrud-Stensrud er det siste store ubebygde området i Oslos byggesone, og har vært pekt ut til å være et egnet boligområde siden 1960–1970-tallet. I forslaget for utbygging av området er det framkommet to alternativer. Det ene foreslår 10 000 boliger, tilsvarende rundt 25 000 innbyggere, mens det andre foreslår totalt 7 000 nye boliger med omtrent 16 500 innbyggere.

Imidlertid gjør Byråd for Byutvikling (Hanna B Marcussen) bare 3 måneder etter at Områderegulering for Gjersrud-Stensrud ble vedtatt i desember 2016 det uttrykkelig klart både først og sist i intervju med Nordstrands Blad mars 2017 at  "*Det blir ikke byutvikling på Gjersrud-Stensrud før robuste kollektivløsninger og andre klimavennlige transportløsninger er på plass*." Ettersom Oslopakke 3 der E18 utvidelse og Fornebubanen tar store deler av transportbudsjettene fram mot 2036 så er det klart at fokuset fra Marcussen er på at Bane NOR måtte vite "*innen utgangen av 2016 av om og hvordan resterende tunellmasser kunne deponeres lokalt*", og at hun "*førte derfor arbeidet med områdereguleringen i havn*", og at "*På denne måten kunne vi få til en lokal deponering av massene på en god måte, samtidig som vi holder igjen den konkrete byutviklingen. <> De enorme massene som blir deponert i området vil uansett trenge minst 10-15 år på å sette seg før byutvikling er aktuelt.*" 

Områdereguleringen inneholder forslag om forlenging av T-bane fra Mortensrud via Bjørndal til Åsland. Det er derfor klart at utbygging av T-bane tidligst vil skje rundt 2035-2040, etter at deponiet har satt seg. OBOS har foreslått en tunnel med elektriske busser fra Rosenholm for å bygge ut Gjersrud og Stensrud umiddelbart. Statens Vegvesen motsetter seg imidlertid dette , og sier at "*forlengelse av T-banen fra Mortensrud synes å være et riktig og framtidsrettet byplangrep*"

Med andre ord så blir trolig Åsland-området ubebygd fram til ca 2040, i påvente av masser samt påfølgende bygging av T-bane.. Ettersom det finnes en områderegulering vedtatt av Byregjeringen i 2016 for Gjersrud-Stensrud  der Åsland inngår, så må eventuelle detaljreguleringer av bygging eller endring av eksisterende bebyggelse både i områdene Gjersrudhagen, Stensrud og Åsland vente inntil et nytt politisk vedtak kan fattes av Byregjeringen 

Et alternativ til disse massetransportløsningene er utvidelse av Ljabruveien med kollektivfelt foreslått i 2018. Denne saken synes imidlertid å stå stille

Referanser
----------

1. ↑  «Klemetsrudfilmen». *Youtube*. Besøkt 30. september 2023.
2. ↑
3. ↑  «Arkivert kopi» (PDF). Arkivert fra originalen (PDF) 4. november 2016. Besøkt 1. november 2016.
4. ↑  Oslo, Hanna E. Marcussen, byråd for byutvikling i (30. mars 2017). «Gjersrud-Stensrud: En fremtidig grønn bydel». *Nordstrands Blad* **(norsk)**. Besøkt 30. september 2023.
5. ↑  Samferdselsdepartementet (6. juni 2016). «Oslopakke 3: - Klart til utbygging av E18 og Fornebubane». *Regjeringen.no* **(norsk)**. Besøkt 30. september 2023.
6. ↑  «OBOS vil bygge busstunnel sør i Oslo». *OBOS*. Besøkt 30. september 2023.
7. ↑  «Forhaandsuttalelse\_til\_oenske\_om\_busstunnel». *innsyn.pbe.oslo.kommune.no*. Besøkt 30. september 2023.
8. ↑  «Saksinnsyn - Plan- og Bygningsetaten, Oslo kommune». *innsyn.pbe.oslo.kommune.no*. Besøkt 30. september 2023.
9. ↑  «Saksinnsyn - Plan- og Bygningsetaten, Oslo kommune». *innsyn.pbe.oslo.kommune.no*. Besøkt 30. september 2023.

|  |  |
| --- | --- |
| Oppslagsverk/autoritetsdata | Oslo Byleksikon
 |